Mari Samuelsen

Mari Silje Samuelsen (født 21. desember 1984) er en norsk klassisk fiolinist. 

Hun var elev av Arve Tellefsen fra hun var fire år gammel. Fra 14-årsalderen var hun elev ved Barratt Due musikkinstitutt og læreren Stephan Barratt-Due, senere av den russiske professoren Zakhar Bron. Hun har vært solist med de fleste norske orkester og flere utenlandske. Hun spiller på en Guadagninifiolin fra 1773,Mari Samuelsen. marisamuelsen.com og har også spilt på en Stradivariusfiolin fra 1724.  

Hun har mottatt Hedmark fylkeskommunes kulturpris (2006) og Hedmarksprisen (2003) sammen med broren Håkon Samuelsen, og har mottatt flere stipendier.

Sammen med broren ga hun ut albumet Pas de Deux i 2015. Pas de Deux er komponert av James Horner, og albumet ble det første klassiske albumet som toppet VG-lista siden 1995.Ola Nymo Trulsen og Lars Ivar Nordal (22. mai 2015): Klassisk søskenpar topper VG-lista. NRK I 1995 toppet både Arve Tellefsens Arco og Herbert von Karajans Adagio VG-lista.

I 2017 la Håkon Samuelsen opp, og Mari Silje fortsatte alene. De spilte sin siste konsert sammen i Istanbul.Geir Vestad (4. august 2017): Mari Silje videre alene . Hamar Arbeiderblad Samme år kom albumet Nordic Noir på Decca Records. Der spilte hun blant annet ny musikk fra filmkomponistene Uno Helmersson og Johan Söderqvist.DR: Norske Mari bliver inspireret af danske krimi-hit: Jeg er fascineret af stemningen i ’Nordic Noir’. Danmarks Radio. Besøkt 13. juni 2019.

I 2018 signerte hun for Deutsche Grammophon. Da plateselskapet feiret 120-årsdag fremførte Samuelsen «November» av Max Richter sammen med Shanghai symfoniorkester i Den forbudte by.Tim Peacock (11. januar 2019): Hear Max Richter’s ‘November’ Covered By Norwegian Violinist Mari Samuelsen. uDiscoverMusic.comMari Samuelsen - Max Richter: November - Live from the Forbidden City, Beijing. YouTube 7. juni 2019 kom albumet MARI, som hun spilte inn med Konzerthausorchester Berlin og dirigent Jonathan Stockhammer.Geir Vestad (7. juni 2019): Mari Samuelsen med nytt soloalbum. Hamar Arbeiderblad

 Diskografi 
 2015: Pas de Deux (med Håkon Samuelsen)
 2017: Nordic Noir
 2019: Mari
 2022: LYS (Deutsche Grammophon)
 2024: LIFE ((Deutsche Grammophon))

 Referanser 

 Eksterne lenker 
 marisamuelsen.com
 Mari Silje Samuelsen

Kategori:Norske fiolinister
Kategori:Alumni fra Barratt Due musikkinstitutt
Kategori:Alumni fra Det Kongelige Danske Musikkonservatorium
Kategori:Personer fra Ringsaker kommune